EkBass/fiwiki-20250220-pages-articles huggingface dataset:
Andy Stanton

Andy Stanton (s. 14. marraskuuta 1973 Lontoo, Englanti) on brittiläinen lastenkirjailija, joka tunnetaan Herra Gummi -romaanien sarjasta.Andy Stanton – Children's Author. Stanton opiskeli Oxfordin yliopistossa englannin kieltä sekä Manchester Metropolitan Universityssä kuvitustaidetta. Stanton on kirjoittanut yhdeksän Herra Gummi -romaania (), ja niistä kahdeksan on suomennettu. Romaanit on kuvittanut David Tazzyman ja suomentanut Jaana Kapari-Jatta. Romaaneja on luonnehdittu surreaalisiksi ja anarkistisiksi,Pauli, Michelle: Andy Stanton’s “cult humour for kids.” The Guardian 5.7.2011. ja niille on myönnetty useita kirjallisuuspalkintoja (mm. Blue Peter Book Award, Red House Children’s Book Award). Stanton on saanut vaikutteita muiden muassa Roald Dahlilta ja Enid Blytonilta. — Stanton vieraili Suomessa syksyllä 2015. __NOTOC__ ==Teoksia== ===Englanniksi=== * You're a Bad Man, Mr Gum! (2006) * Mr Gum and the Biscuit Billionaire (2007) * Mr Gum and the Goblins (2007) * Mr Gum and the Power Crystals (2008) * Mr Gum and the Dancing Bear (2008) * What's for Dinner, Mr Gum? (2009) * Mr Gum and the Cherry Tree (2010) * Mr Gum and the Secret Hideout (2011) * Mr Gum and the Hound of Lamonic Bibber (2011) * The Story of Matthew Buzzington (2011) * Vanessa, Vanessa and Vanessa (2014) ===Suomennoksia=== * Olet ilkimys, herra Gummi! (2014) * Herra Gummi ja Piparipohatta (2014) * Herra Gummi ja voimakivet (2015) * Herra Gummi ja vuorenpeikot (2015) * Herra Gummi ja tanssiva karhu (2016) * Mitä syödään, herra Gummi? (2016) * Herra Gummi ja kirsikkapuu (2017) * Herra Gummi ja salapiilo (2017) == Lähteet == ==Aiheesta muualla== * The 96% official Mr Gum website – Egmont-kustantamon sivusto. * Andy Stanton – Schildts & Söderströms. Luokka:Vuonna 1973 syntyneet Luokka:Englantilaiset lasten- ja nuortenkirjailijat Luokka:Elävät henkilöt
Tappajan näköinen mies (täsmennyssivu)

Tappajan näköinen mies voi tarkoittaa seuraavia: *Tappajan näköinen mies, Matti Röngän kirjoittama dekkari vuodelta 2002 *Tappajan näköinen mies, dekkariin perustuva televisiosarja vuosilta 2009–2010 *Tappajan näköinen mies, dekkariin Terveisiä Moskovasta perustuva elokuva vuodelta 2016.
U-679

U-679 oli Saksan laivaston tyypin VIIC sukellusvene toisessa maailmansodassa. == Valmistus == Alus tilattiin 5. kesäkuuta 1941 Hampurista Howaldstswerkelta, missä köli laskettiin 3. syyskuuta 1942. Alus laskettiin vesille 18. syyskuuta 1943 ja otettiin palvelukseen 29. marraskuuta ensimmäisenä päällikkönään luutnantti Friedrich Breckwoldt.uboat.net == Palvelus == Alus liitettiin palvelukseen otettaessa 31. sukellusvenelaivueeseen, josta se siirrettiin 1. elokuuta 1944 8. laivueeseen. Alus upposi 9. tammikuuta 1945 osuttuaan Suomenlahdella miinaan Viron edustalla. Hylky löytyi 12. elokuuta 2015 aluksen oletetulta partiointialueelta. Aluksen mukana hukkuivat kaikki 51 miehistön jäsentä. ==Lähteet== Luokka:Saksan toisen maailmansodan sukellusveneet Luokka:Tyypin VII sukellusveneet
U-479

U-479 oli Saksan laivaston tyypin VII -sukellusvene. == Valmistus == Alus tilattiin 10. huhtikuuta 1941 Kielistä Deutsche Werkeltä. Sen köli laskettiin 19. marraskuuta 1942 ja alus laskettiin vesille 14. elokuuta 1943. Alus otettiin palvelukseen 27. lokakuuta ensimmäisenä päällikkönään yliluutnantti Friedrich-Wilhelm Sons.uboat.net == Palvelus == Palvelukseen otettaessa alus liitettiin 5. sukellusvenelaivueeseen, josta se siirrettiin 1. elokuuta 1944 8. laivueeseen. Alus upposi lähdettyään viidennelle partiomatkalleen 27. lokakuuta Danzigista. Se tuhoutui 27. marraskuuta Suomenlahdella osuttuaan miinaan. Aluksen löysivät virolaiset merenmittausviranomaiset.Ylen uutinen 17.9.2015 ==Lähteet== Luokka:Saksan toisen maailmansodan sukellusveneet Luokka:Tyypin VII sukellusveneet
Liberal arts college

Liberal arts college on Yhdysvalloissa yleinen korkea-asteen oppi­laitos­tyyppi, yleis­sivistävä korkea­koulu, joka tarjoaa tiettyyn pää­aineeseen keskittymisen sijaan laajasti yleis­sivistäviä neli­vuotisia Bachelor of Arts- tai Bachelor of Science -tutkintoja. Käsite liberal arts (vrt. vapaat taidot) tarkoittaa perus­opintoja humanistisissa, yhteis­kunnallisissa ja luonnon­tieteellisissä aineissa, vastakohtana tiukalle keskit­tymiselle ammatilliseen, tekniseen tai kutsumukselliseen erikoisalaan.Assefa, Mariam: Glossary of United States Educational Terminology, Tampereen yliopisto 4.4.2010. Viitattu 17.9.2015. Arkistolinkki. Opinnoissa korostuu yleisten älyllisten taitojen kehittäminen, ja opetus on usein varsin koulumaista tai muuten vuoro­vaikutteista. Opetus­henkilöstö on yleensä kokopäivä­toimista, eikä opetus­tehtävissä juuri käytetä jatko- opiskelijoista valittuja assistentteja (Graduate Student Teaching Assistants) kuten yliopistoissa. Yhdysvalloissa liberal arts colleget ovat yleensä varsin pieniä, sisä­oppi­laitos­maisia, sijaitsevat maaseutu­maisessa ympäristössä ja korostavat henkilö­kunnan ja opiskelijoiden keskinäistä yhteisöl­lisyyttä. == Tunnettuja liberal arts collegeja == * Amherst College, Amherst, Massachusetts * Augsburg College, Minneapolis, Minnesota * Bates College, Lewiston, Maine * Bennington College, Bennington, Vermont * Bowdoin College, Brunswick, Maine * Bryn Mawr College, Bryn Mawr, Pennsylvania * Furman University, Greenville, Etelä-Carolina * Haverford College, Haverford, Pennsylvania * Marlboro College, Marlboro (Vermont), Vermont * Middlebury College, Middlebury, Vermont * Morehouse College, Atlanta, Georgia * Oglethorpe University, Atlanta, Georgia * Ohio Wesleyan University, Delaware, Ohio * Smith College, Northampton, Massachusetts * St. John’s College, Annapolis, Maryland ja Santa Fe, New Mexico * Swarthmore, Swarthmore, Pennsylvania * Trinity College, Hartford, Connecticut * Union College, Schenectady, New York * Wellesley College, Wellesley, Massachusetts * Wesleyan University, Middletown, Connecticut * Williams College, Williamstown, Massachusetts ==Lähteet== Luokka:Yhdysvaltain koulutus
Alexandra (Fredriksborgin kreivitär)

Alexandra, Fredriksborgin kreivitär, syntyjään Alexandra Christina Manley (s. 30. kesäkuuta 1964), on Tanskan prinssi Joachimin ensimmäinen puoliso, avioliitossa prinsessa Alexandra. Hän avioitui eron jälkeen vuonna 2007 valokuvaaja Martin Jørgensenin kanssa. He erosivat syksyllä 2015. Alexandra Manley on kotoisin Hongkongista. Hän avioitui prinssi Joachimin kanssa vuonna 1995. He erosivat vuonna 2005. Prinssillä ja hänellä on kaksi lasta, prinssit Felix ja Nikolai.Juorupalsta, Anna 38/2015 s. 92 == Lähteet == Luokka:Tanskan kuninkaalliset Luokka:Elävät henkilöt Luokka:Vuonna 1964 syntyneet
GB3 Championship

GB3 Championship (aiemmin nimillä BRDC Formula 4 ja BRDC Formula 3) on formulasarja, jonka kilpaillut käydään pääosin Britanniassa. Sarjan järjestää British Racing Drivers’ Club. Vuosina 2013-2015 sarja tunnettiin nimellä BRDC Formula 4 ja BRDC Formula 3 vuosina 2016-2020. Nykyään sarjan nimi on GB3 Championship. Auton suunnittelusta ja rakennuksesta vastaa Tatuus. Autossa on 2,0-litrainen Ford Duratec-moottori joka tuottaa autoihin 250 hevosvoimaa. Renkaat tulivat Pirelliltä. Sarjassa ajetaan yhtenä viikonloppuna kolme kisalähtöä. == Pistejärjestelmä == Pisteitä jaetaan siten että ensimmäisestä ja kolmannesta lähdöstä jaetaan kahdellekymmenelle parhaalle kuljettajalle pisteitä 35, 29, 24, 21, 19, 17, 15, 13, 12, 11, 10, 9, 8, 7, 6, 5, 4, 3, 2, 1. Viikonlopun toisessa lähdössä pisteitä jaetaan vähemmän kahdellekymmenelle parhaalle 25, 22, 20, 18, 16, 15, 14, 13, 12, 11, 10, 9, 8, 7, 6, 5, 4, 3, 2, 1. == Mestarit == Sarjan mestaruuden ovat voittaneet Jake Hughes, George Russell, Will Palmer, Matheus Leist, Enaam Ahmed, Linus Lundqvist, Clément Novalak, Kaylen Frederick, Zak O’Sullivan ja Luke Browning. == Aiheesta muualla == * Viralliset verkkosivut Luokka:Formula 3 Luokka:Yhdistyneen kuningaskunnan moottoriurheilu
Archer (televisiosarja)

Archer on yhdysvaltalainen aikuisten animaatiosarja, jonka on luonut Adam Reed. Sarjan ensimmäinen jakso esitettiin ennakkoon 17. syyskuuta 2009, minkä jälkeen sarjaa alettiin esittää FX-kanavalla 14. tammikuuta 2010. Archerin päähenkilö on omahyväinen ja itsekeskeinen salainen agentti Sterling Archer, joka työskentelee oman äitinsä alaisena International Secret Intelligence Service (ISIS) -tiedustelupalvelussa. == Ääninäyttelijät ja hahmot == == Aiheesta muualla == * * Luokka:2010-luvun yhdysvaltalaiset animaatiosarjat Luokka:2010-luvun yhdysvaltalaiset rikossarjat Luokka:2010-luvun yhdysvaltalaiset tilannekomediat Luokka:2020-luvun yhdysvaltalaiset animaatiosarjat Luokka:2020-luvun yhdysvaltalaiset rikossarjat Luokka:2020-luvun yhdysvaltalaiset tilannekomediat Luokka:FX:n televisio- ohjelmat Luokka:FXX:n televisio-ohjelmat
Eothyrididae

Eothyrididae on sukupuuttoon kuollut Caseasauriaan kuuluva synapsidien heimo. Siihen luetaan kaksi permikauden alkupuolella, Cisural-epookin aikana, elänyttä sukua. Nämä ovat Eothyris, Oedaleops sekä vuonna 2016 kuvattu Vaughnictis. Niiden fossiileja on löydetty Yhdysvaltojen alueelta. ==Ominaisuudet== Eothyrididaeen kuuluvat kaikki Caseasaurian edustajat, jotka ovat läheisempää sukua Eothyris parkeyille kuin Casea broiliille. Eothyrididaen jäsenten yläleukaluu ei muodosta ulkoisten sierainten pohjaa ja nässä luussa sijaitsevat myös kaksinkertaiset kulmahampaat. Pääasialliset kulmahampaat ovat luiden etuosassa ja toissijaiset niiden hammasrivin keskivaiheilla, silmäkuopan etureunan alapuolella. Pääasialliset kulmahampaat ovat kaksinkertaiset verrattuna seuraaviin hampaisiin. Toisin kuin kasveja syövät sukulaisensa, heimo Caseidae, Eothyrididaen jäsenet olivat petoja. Ne saalistivat todennäköisesti hyönteisiä, mutta ehkä myös muita pieniä eläimiä. ==Fylogenia== Robert R. Reisz, Stephen J. Godfrey & Diane Scott (2009): ==Lähteet== Luokka:Synapsidit
Vesa Junttila

Vesa Junttila (s. 10. joulukuuta 1941, Kittilä) on suomalainen taidemaalari ja kuvataiteilija. Hän asuu nykyisin Saariselällä. Taidekoulutusta Vesa Junttila on saanut isältään Einari Junttilalta ja Reidar Särestönimeltä. Hän on opiskellut Vapaassa Taidekoulussa vuosina 1959 ja 1963 opettajinaan Torger Enckell, Tor Arne ja Unto Pusa. == Näyttelyt == Vesa Junttila on osallistunut lukuisiin ryhmä- ja yksityisnäyttelyihin Suomessa. Ulkomailla hänen taidettaan on ollut nähtävillä muun muassa Tukholmassa, Norrköpingissä, Linköpingissä, Öölannissa, Jerusalemissa, Pariisissa, Bresciassa, Tromssassa ja Bordeaux’n alueella. == Julkinen taide == Vesa Junttilan töitä on nähtävillä Rovaniemen kaupungin sekä Kittilän, Joroisten, Ranuan, Tervolan, Inarin ja Övertorneån kunnan kokoelmissa kuten myös Saamelaismuseossa ja Haaparannan taidemuseossa. Hänen taulujaan on myös Helsingin pääpostin, Veli Aineen, Korpivaara Oy:n, Suomen Yhdyspankin, Helsingin Osakepankin, Pieksämäen Osuuspankin, Säästöpankkien keskusosakepankin, Liimattalan Taidekodin, Vuotson Porokylän ja Särestöniemen kokoelmissa. Vesa junttilan teoksia on ollut Amnesty Internationalin postikorteissa ja kalenterissa. Hän on tehnyt Orilammen Honkasaaren kappelin alttarimaalauksen Ylösnoussut Jeesus. == Taide == Vesa Junttilan maalaukset koostuvat lukuisista hehkuvista värikerroksista ja hänen käyttämänsä tekniikka on hyvin aikaa vievä. Taulujen aiheena on useimmiten lappi, mutta hän on kokeillut myös urbaanimpia aiheita ja muotokuvia. Lapin tauluissa näkyy herkkiä kukkia, luolamaalausten kaltaisia poroja ja noitarumpuja. Vesa Junttila on myös liittänyt jokaiseen tauluunsa psalmin. == Lähteet == *Kuvataiteilijamatrikkeli, Vesa Junttila *Saariselkänet, Vesa is back in Saariselkä == Aiheesta muualla == *Saariselkänet, Vesa Junttila *Kirjav@ - Kansallisgallerian kirjaston kokoelmatietokanta, Vesa Junttila *Inari, Inarilaisia taiteilijoita Luokka:Suomalaiset taidemaalarit Luokka:Vuonna 1941 syntyneet Luokka:Elävät henkilöt
Pablo Aguilar

Pablo Aguilar Bermúdez (s. 9. helmikuuta 1989 Granada) on espanjalainen koripalloilija. Aguilar on tehnyt uransa espanjalaisissa seurajoukkueissa. Hän voitti Eurocupin vuosina 2007 ja 2014 sekä Espanjan mestaruuden vuonna 2007.acb.comeuroleague.net Espanjan maajoukkueessa Aguilar voitti Euroopan mestaruuden vuonna 2015 ja EM-pronssia vuonna 2013.archive.fiba.com == Lähteet == * Profiili euroleague.net * Profiili acb.com * Pablo Aguilar basketball profile eurobasket.com * Profiili archive.fiba.com === Viitteet === Luokka:Espanjalaiset koripalloilijat Luokka:Vuonna 1989 syntyneet Luokka:Elävät henkilöt
Guillem Vives

Guillem Vives Torrent (s. 16. kesäkuuta 1993 Barcelona) on espanjalainen koripalloilija, joka pelaa pelintekijän pelipaikkaa. Vives on tehnyt uransa espanjalaisissa seurajoukkueissa. Hän on pelannut muun muassa Euroliigaa.acb.comeuroleague.net Espanjan maajoukkueessa Vives voitti Euroopan mestaruuden vuonna 2015.archive.fiba.com == Lähteet == * Profiili euroleague.net * Profiili acb.com * Guillem Vives basketball profile eurobasket.com * Profiili archive.fiba.com === Viitteet === Luokka:Espanjalaiset koripalloilijat Luokka:Vuonna 1993 syntyneet Luokka:Elävät henkilöt
Onnelin ja Annelin talvi

Onnelin ja Annelin talvi on vuonna 2015 ensi-iltansa saanut lastenelokuva, jonka on ohjannut Saara Cantell. Se perustuu Marjatta Kurenniemen samannimiseen kirjaan. Elokuvan ensi-ilta oli 9. lokakuuta 2015. == Juoni == Onneli (Aava Merikanto) ja Anneli (Lilja Lehto) asuvat kahdestaan omassa talossaan. Eräänä talvi-iltana talon pihaan saapuu kodittomaksi joutunut, pikkuruinen Vaaksanheimojen perhe. He muuttavat asumaan Onnelin ja Annelin nukkekotiin. Aikuisilla on kuitenkin omat suunnitelmansa perheen varalle. Elokuvan keskeisiä teemoja ovat erilaisuuden hyväksyminen ja pakolaisuus. == Näyttelijät == Lähde ==Tuotanto== Elokuvaa kuvattiin Loviisassa talvella 2015. Sen tunnuskappale on uusi versio Pave Maijasen kappaleesta "Pidä huolta", jonka esittää Diandra. Elokuvan budjetti oli 1 900 000 euroa, josta Suomen elokuvasäätiön tukea oli 800 000 euroa. ==Vastaanotto== Ensi-iltaviikonlopun jälkeen elokuvan oli nähnyt ennakkonäytökset mukaan lukien 45 000 katsojaa. Toisella esitysviikollaan elokuva oli Suomen katsotuin ja ylitti 100 000 katsojan rajan. ==TV-esitykset== Päivämäärä Kanava Katsojamäärä 25.12.2017 Yle TV2 255 000 == Lähteet == Luokka:Suomalaiset lastenelokuvat Luokka:Vuoden 2015 suomalaiset elokuvat Luokka:Saara Cantellin ohjaamat elokuvat
Carly Fiorina

Cara Carleton "Carly" Fiorina (o.s. Sneed; s. 6. syyskuuta 1954) on yhdysvaltalainen republikaanipoliitikko ja entinen yritysjohtaja, joka vuodesta 2012 johtaa hyväntekeväisyysjärjestöä Good360. Hän oli vuosina 1999-2005 Hewlett-Packardin toimitusjohtaja, kunnes hänet erotettiin tehtävästään. Eron taustalla oli Compaq-yhtiön osto, jota Hewlett-Packardin suuromistaja Walter Hewlett vastusti. Vuonna 2010 hän oli ehdolla senaattoriksi Kalifornian osavaltiossa, ja vuonna 2008 hän toimi senaattori ja presidenttiehdokas John McCainin talousneuvonantajana. Fiorina pyrkii republikaanien presidenttiehdokkaaksi vuonna 2016. Hän yritti senaattiin Kaliforniasta vuonna 2010, mutta kannatus romahti, kun vastustaja kertoi mainoksissaan, miten Fiorinan omat tulot nousivat samaan aikaan kun HP:ltä irtisanottiin tuhansia. == Lähteet == == Aiheesta muualla == Luokka:Yhdysvaltalaiset republikaanipoliitikot Luokka:Yhdysvaltalaiset yritysjohtajat Luokka:Kalifornialaiset poliitikot Luokka:Hewlett-Packardin henkilöstö Luokka:Vuonna 1954 syntyneet Luokka:Elävät henkilöt
Kuningatar Vasti

Kuningatar Vasti (hepreaksi ושתי) oli Persian kuninkaan Ahasveruksen ensimmäinen vaimo Esterin kirjan mukaan. Häneltä oli otettu kuningattaruus pois, kun hän oli kieltäynyt tulemasta näytille kuninkaan juhliin. Kuningas Ahasverus valitsi kuningattarekseen eräänlaisen kauneuskilpailun kautta nuoren Esterin. Midraš kuvailee Vastia ilkeäksi ja turhamaiseksi. Kuningatar Vasti on kuitenkin nähty myös itsenäisesti ajattelevana sankarittarena feministisessä tulkinnassa. Vastin tarina on osa juutalaisten purim-juhlan kertomusta. Luokka:Vanhan testamentin henkilöt
Poleeminen Raamatun tulkinta

Poleeminen Raamatun tulkinta on Raamatun tulkintatapa, jossa pyritään tarkoituksellisesti heikentämään Raamatun arvovaltaa etsimällä siitä ristiriitaisuuksia ja moraalisesti kestämättömiä kantoja. Tämän tulkinnan tavoitteena on esittää Raamattu vanhanaikaisena, historiallisesti epäluotettavana, moraalisesti taantumuksellisena ja sisäisesti ristiriitaisena tekstikokoelmana. == Lähteet == Luokka:Kristinuskon kritiikki Luokka:Raamatun tulkinta
Lemuel (kuningas Raamatussa)

Kuningas Lemuel on Raamatun Sananlaskujen kirjassa mainittu henkilö. "Lemuelin, Massan kuninkaan, sanat..." (Sananl. 31:1). Hänen äitinsä antoi hänelle elämänohjeita, kehotuksen karttaa olutta ja viiniä. Hän itse määrittelee, millainen on hyvä vaimo.Sananlaskut 31. Raamattu.fi Nimi Lemuel tarkoittaa 'Jumalalle' tai 'Jumalalle omistautunut'. Osa kirjasta koostuu kuningas Salomon sananlaskuista, ja on oletettu, että Lemuel olisi Salomon salanimi. Siinä tapauksessa hänen äitinsä olisi Batseba. Toisen teorian mukaan Lemuel olisi kuningas Hiskia, ja kolmas teoria esittää että Lemuel ja hänen äitinsä ovat kuvitteellisia hahmoja. Lemuelin sanat ylistävät äidin viisautta ja arvostusta.King Lemuel Got Questions. Viitattu 6.1.2023 Tamar Kadari, Bathsheba: Midrash and Aggadah The Shalvi/Hyman Encyclopedia of Jewish Women. Viitattu 6.1.2023 ==Lähteet== ==Aiheesta muualla== * Lemuel, Jewish Encyclopedia * Lamuel New Advent Luokka:Raamatun henkilöt
Pilvimetsäpeukaloinen

Pilvimetsäpeukaloinen (Cinnycerthia olivascens) on peukaloisten heimoon kuuluva varpuslintu. ==Levinneisyys== Pilvimetsäpeukaloista tavataan Kolumbiassa, Ecuadorissa ja Perussa. Lajin on kuvattu olevan melko yleinen sopivissa elinympäristöissä, mutta se on vähenemässä elinympäristöjen tuhoutumisen vuoksi. Se on kuitenkin luokiteltu elinvoimaiseksi. ==Lähteet== Luokka:Peukaloiset
Seepiapeukaloinen

Seepiapeukaloinen (Cinnycerthia peruana) on peukaloisten heimoon kuuluva varpuslintu. ==Levinneisyys== Seepiapeukaloista tavataan Perussa ja sen levinneisyysalueen pinta-ala on noin 75 800 km2. Lajin on kuvattu olevan yleinen, mutta se on vähenemässä elinympäristöjen tuhoutumisen vuoksi. Se on kuitenkin luokiteltu elinvoimaiseksi. ==Lähteet== Luokka:Peukaloiset
Punanpeukaloinen

Punanpeukaloinen (Cinnycerthia fulva) on peukaloisten heimoon kuuluva varpuslintu. ==Levinneisyys== Punanpeukaloista tavataan Boliviassa ja Perussa ja sen levinneisyysalueen pinta-ala on noin 108 800 km2. Lajin on kuvattu olevan melko yleinen joillain alueilla, mutta se on vähenemässä elinympäristöjen tuhoutumisen vuoksi. Se on kuitenkin luokiteltu elinvoimaiseksi. ==Lähteet== Luokka:Peukaloiset
Joonas Berghäll

Joonas Berghäll (s. 15. heinäkuuta 1977 Kemi) on suomalainen elokuvatuottaja, käsikirjoittaja ja dokumenttiohjaaja. Hän on ohjannut myös useita Viikatteen musiikkivideoita. ==Elämä== Berghäll on työskennellyt elokuvatuotantojen parissa vuodesta 1998 ja opiskeli elokuvien tuottamista Tampereen ammattikorkeakoulussa media-alan koulutusohjelmassa vuosina 2000–2005. Hän on Oktober-tuotantoyhtiön tuottaja ja yksi omistajista. Vuonna 2011 Berghäll ja Mika Hotakainen saivat parhaan dokumentin Jussin elokuvasta Miesten vuoro. Elokuva oli ehdolla myös Pohjoismaiden neuvoston elokuvapalkinnon saajaksi sekä Suomen Oscar-ehdokkaana parhaan vieraskielisen elokuvan palkintoon. Berghäll ja Hotakainen saivat elokuvasta Miehen työ -palkinnon ja Suomen Saunaseuran Löylynhenki-palkinnon vuonna 2010. Vuonna 2011 elokuva esitettiin Trenton elokuvafestivaaleilla Italiassa. 2022 Tammi julkaisi Berghällin muistelmateoksen Vaaleanpunainen kirje. Muistelmat keskittyvät Berghällin äitisuhteeseen, terveysvaikeuksiin sekä kokemuksiin elokuva-alalla. ==Filmografia== * Valtio vapauden vei (2004), ohjaaja, käsikirjoittaja, tuottaja * Tupakkahuone (2006), tuottaja * Luokan pojat (2006), tuottaja * Ensimmäinen Eskelinen (2007), tuottaja * Huuto tuuleen (2007), tuottaja * Vialliset piuhat (2010), tuottaja * Miesten vuoro (2010), ohjaaja, käsikirjoittaja, tuottaja * Hiljaisuus (2011), tuottaja * Säilöttyjä unelmia (2011), käsikirjoittaja ja tuottaja * Hukkamies (2012), tuottaja * Voimanlähde (2013), ohjaaja, käsikirjoittaja, tuottaja * Äidin toive (2015), ohjaaja, käsikirjoittaja, tuottaja * Kuun metsän Kaisa (2016), tuottaja * Yrittäjä (2018), tuottaja * Baby Jane (2019), tuottaja * Miehiä ja poikia (2019), ohjaaja, käsikirjoittaja, tuottaja * Punkkisota (2021), ohjaaja, käsikirjoittaja, tuottaja * Ikuiseen rauhaan (2021), tuottaja * Jeʹvida (2023), tuottaja ===Musiikkivideot=== * Viikate: Kylymä (1999), ohjaaja * Viikate: Hanget (1999), ohjaaja * Viikate: Korutonta (2000), käsikirjoittaja ja ohjaaja * Viikate: Alakulotettuja tunnelmia (2000), ohjaaja * Viikate: Viattomien lasten päivä (2001), ohjaaja * Viikate: Nuori mies nimetön (2002), ohjaaja * Viikate: Leimu (2003), ohjaaja, käsikirjoittaja, tuottaja * Viikate: Tie (2005), ohjaaja, käsikirjoittaja, tuottaja * Viikate: Ah, ahtaita aikoja (2007), ohjaaja Lähde ==Palkinnot ja tunnustukset== * Suomen elokuvatuottajien keskusliitto: Vuoden elokuvatuottaja 2010 (elokuvasta Miesten vuoro) * Miehen työ -palkinto 2010 (elokuvasta Miesten vuoro) * Suomen Saunaseuran Löylynhenki-palkinto 2010 * Risto Jarva -palkinto 2010 elokuvasta Miesten vuoro (yhdessä Mika Hotakaisen kanssa) * Parhaan dokumentin Jussi-palkinto 2011 elokuvasta Miesten vuoro (yhdessä Mika Hotakaisen kanssa) * Anjalankosken elokuvapalkinto 2011 elokuvasta Miesten vuoro (yhdessä Mika Hotakaisen kanssa) * Meri-Lapin vuoden seutukuntalainen 2022 ==Lähteet== ==Aiheesta muualla== * * * Vanha Majamaa, Anton: Joonaksen vuoro Yle.fi. 5.11.2019. Luokka:Suomalaiset elokuvatuottajat Luokka:Suomalaiset dokumenttiohjaajat Luokka:Suomalaiset elokuvaohjaajat Luokka:Suomalaiset käsikirjoittajat Luokka:Vuonna 1977 syntyneet Luokka:Elävät henkilöt
2-bromipyridiini

2-bromipyridiini (C5H4BrN) on heterosyklinen aromaattinen yhdiste ja pyridiinin bromattu johdannainen. Yhdistettä käytetään orgaanisissa synteeseissä muiden yhdisteiden valmistamiseen. ==Ominaisuudet valmistus ja käyttö== 2-bromipyridiini on huoneenlämpötilassa väritöntä nestettä. Yhdiste liukenee kohtalaisesti veteen ja moniin orgaanisiin liuottimiin kuten etanoliin ja dietyylieetteriin. 2-bromipyridiiniä voidaan valmistaa pyridiinin ja bromin välisellä reaktiolla. Yhdistettä käytetään muiden kemikaalien valmistukseen. Siitä valmistetaan muun muassa lääkkeinä käytettäviä karbinoksamiinia, rimiterolia ja triprolidiinia. Kuparin katalysoimassa Ullmann-reaktiossa muodostuu 2-bromipyridiinistä 2,2′-bipyridiiniäShinkichi Shimizu, Nanao Watanabe, Toshiaki Kataoka, Takayuki Shoji, Nobuyuki Abe, Sinji Morishita & Hisao Ichimura: Pyridine and Pyridine Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 18.9.2015. == Lähteet == == Aiheesta muualla == *ChemBlink: 2-Bromopyridine Luokka:Pyridiinit Luokka:Organohalidit Luokka:Bromiyhdisteet
Venezuelanpeukaloinen

Venezuelanpeukaloinen (Cistothorus meridae) on peukaloisten heimoon kuuluva varpuslintu. ==Levinneisyys== Venezuelanpeukaloista tavataan Venezuelassa ja sen levinneisyysalueen pinta-ala on noin 3 400 km2. Lajin on kuvattu olevan melko yleinen ja sen kanta on vakaa. Se on luokiteltu elinvoimaiseksi. ==Lähteet== Luokka:Peukaloiset
Kolumbianpeukaloinen

Kolumbianpeukaloinen (Cistothorus apolinari) on peukaloisten heimoon kuuluva varpuslintu. ==Levinneisyys== Kolumbianpeukaloista tavataan Kolumbiassa ja sen levinneisyysalueen pinta-ala on noin 1 600 km2. Lajin populaation arvellaan olevan 1 000–2 499 yksilöä, ja kanta on laskussa. Se on luokiteltu erittäin uhanalaiseksi. ==Lähteet== Luokka:Peukaloiset Luokka:Uhanalaiset linnut
Suopeukaloinen

Suopeukaloinen (Cistothorus palustris) on peukaloisten heimoon kuuluva varpuslintu. ==Levinneisyys== Suopeukaloista tavataan Kanadassa. Yhdysvalloissa ja Meksikossa. Lajin kannankehitys on runsastuva, ja se on luokiteltu elinvoimaiseksi. ==Lähteet== Luokka:Peukaloiset
Per amore di Jenny

Per amore di Jenny (”Jennyn rakkauden tähden”) on vuonna 1915 valmistunut italialainen mykkäelokuva. Nino Oxilian ohjaaman lyhyen komedian pääosia esittävät Pina Menichelli, Amleto Novelli ja Alberto Nepoti. ==Juoni== Isä vie Jennyn lomalle Italiaan, jotta tämä unohtaisi rakastettunsa. Jennyn huvilan lähellä on paja, jonka seppä laulaa työskennellessään. Jenny tutustuu seppään, joka rakastuu salaa kauniiseen ulkomaalaiseen. Eräänä päivänä Jenny saapuu tapaamaan seppää sulhasensa kanssa. Nuorten lähtiessä pois seppä puhkeaa lauluun, jolla hän yrittää selittää tunteitaan. ==Näyttelijät== ==Tuotanto== Cinesin tuottama Per amore di Jenny on liian lyhyt, jotta sen tarina ehtisi kunnolla kehittyä. Siinä on samoja aineksia kuin Oxilian ja Menichellin aiemmassa lyhytelokuvassa Veli di giovinezza (”Nuoruuden häivähdyksiä”, 1914). Myöhemmin femme fatalen rooleihin erikoistunut Menichelli on vielä viaton ja raikas. Visuaalisesti viehättävässä elokuvassa on paljon liikettä, ulkokuvia ja Rooman nähtävyyksiä. Sen värillinen alkuperäiskopio on säilynyt Alankomaiden elokuvamuseossa. ==Lähteet== ==Aiheesta muualla== * Luokka:Italialaiset komediaelokuvat Luokka:Italialaiset lyhytelokuvat Luokka:Italialaiset mykkäelokuvat Luokka:Vuoden 1915 italialaiset elokuvat
Suomen kellomuseo

Suomen kellomuseo oli kelloihin erikoistunut museo, jonka näyttelytilat sijaitsivat Espoon Tapiolassa. Museon kokoelmat saivat alkunsa vuonna 1944, jolloin Kelloseppäkoulu perustettiin Lahteen. Koulun opettajat aloittivat opetuskokoelman keräämisen koulun käyttöön. Kokoelma siirtyi Tapiolaan koulun mukana 1950-luvulla. 1980-luvulla perustettiin kellomuseosäätiö hoitamaan kokoelmia ja fyysinen museo avattiin Opinkuja 2:een Espoossa. Vuonna 2006 museo muutti Näyttelykeskus WeeGeelle, jossa se toimi vuoteen 2020 asti. Korut tulivat osaksi museon toimintaa vuonna 2021, jolloin museo vaihtoi nimekseen Suomen kello- ja korumuseo Kruunu, ja museo muutti osoitteeseen Ahertajantie 3 Espoo. == Lähteet == Luokka:Espoon museot Luokka:Tapiola
Tor Caldara

Tor Caldara Riserva Naturale Regionale on aluetason luonnonsuojelualue Tyrrhenanmeren rannalla Italiassa. 44 hehtaarin laajuinen alue sijaitsee Anzion kunnan alueella Rooman eteläpuolella. 1500-luvun puolivälissä rakennetusta Torre delle Caldanen vartiotornista nimensä saanella alueella on ikivihreää välimerenmetsää, jota hallitsee kaksi tammilajia. Rantaa kohti metsä muuttuu macchia-pensastoksi. Meren rannalla on kalliokasvillisuutta, kahden pienen joen varrella rantametsiä ja soilla kosteikkokasveja. Eläinkunta käsittää lintuja, nisäkkäitä, matelijoita, sammakkoeläimiä ja hyönteisiä. Alue on myös geologisesti hyvin mielenkiintoinen. Toisen maailmansodan jälkeen siellä kuvattiin lukuisia elokuvia. ==Lähteet== ==Aiheesta muualla== * Tor Caldaran luonnonsuojelualueen sivusto , Luokka:Italian maantiede
Raimonjärvi

Raimonjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen. == Maantietoa == Soikean muotoisen järven pituus on 450 metriä, leveys 200 metriä ja pinta-ala 6,4 hehtaaria. Ranta, jonka pituus on 1,1 kilometriä, on metsää tai peltojen suoja-aluetta, jota ympäröivät peltomaat. Eteläpuolella kohoaa 20 metriä vedenpinnan yläpuolelle kallioalue, jonka päällä sijaitsee Mahnalan tanssilava . Rannoille on rakennettu kuusi vapaa- ajan asuntoa ja järven lähettyvillä sijaitsee kaksi maatilaa. Järven ohittaa länsipuolelta yhdystie 2623, jota kutsutaan Maisematieksi. Järveen ei laske ojia ja sen laskuoja lähtee järven länsikärjestä. Se laskee kilometrin mittaisena Kallioistenselkään. Valuma-alueella ei ole muita vesistöjä. Järven rantojen raivaamista on ehdotettu maiseman avaamiseksi Maisematien suuntaan. == Lähteet == == Aiheesta muualla == * Valokuva Raimonjärvestä Luokka:Mahnalanselän lähialue Luokka:Hämeenkyrön järvet
Eetu Kallioinen

Eetu Kallioinen (s. 23. toukokuuta 1998 Loppi) on suomalainen haulikkoampuja. Hän kilpailee skeet-ammunnassa. Kallioinen edustaa Ala-Hämeen Ampujia ja hänen valmentajanaan toimii Timo Laitinen. Kallioinen saavutti poikien EM-hopeaa skeetistä vuoden 2015 EM-kilpailuista Mariborista. Samana vuonna hän sijoittui viidenneksi haulikkolajien MM-kilpailuiden poikien sarjassa. Hän ampui peruskilpailussa tuloksen 124, joka sivusi poikien maailmanennätystä. Samoista kisoista hän saavutti hopeaa joukkuekilpailusta. Vuonna 2014 Kallioinen saavutti poikien PM-hopeaa. Vuonna 2021 Kallioinen saavutti skeetin EM- pronssia. Kesälle 2021 siirretyissä Tokion kesäolympialaisissa hän sijoittui skeetissä neljänneksi. Saavutustensa ansiosta Suomen Ampumaurheiluliitto valitsi Kallioisen vuoden ampumaurheilijaksi. Vuoden 2023 kesäkuussa Kallioinen voitti Euroopan kisoissa Puolassa skeet-ammunnan joukkuekilpailussa kultaa. Karsintakilpailussa Suomen joukkue ampui maailmanennätystuloksen 222 kiekkoa ja finaalissa kukisti Italian pistein 7–3. Kallioinen osallistui Pariisin olympialaisiin 2024 ja toimi avajaisissa Suomen lipunkantajana. Skeetkilpailussa hän sijoittui 20:nneksi tuloksella 117. == Lähteet == Luokka:Suomalaiset ampujat Luokka:Vuonna 1998 syntyneet Luokka:Elävät henkilöt
Hanhijärvi (Hämeenkyrö)

Hanhijärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen. == Maantietoa == Järven pituus on 400 metriä, leveys 170 metriä ja pinta-ala on 5,4 hehtaaria. Rantaviivan kokonaispituus on kilometri ja rannalla sijaitsee kolme loma-asuntoa ja maatila. Järveen laskee kaksi tulo- ojaa, jotka tuovat vettä lähimetsistä. Järven eteläpäässä sijaitsevasta luusuasta lähtee yli neljä kilometriä pitkä laskuoja, joka laskee Kallioistenselkään. Siihen yhtyy idästä Pikku Samelusjärven ja Samelusjärven yhteinen oja. Järvelle pääsee Tampereen suunnalta poikkeamalla ennen Hämeenkyröä valtatieltä 3 yhdystielle 2623 ja seuraamalla sitä etelään. Yhdystien 2621 jälkeen kääntyy oikealle 1,7 kilometriä pitkä tie, jonka päässä järvi sijaitsee. Valtatie 3 kulkee aivan järven pohjoispään ohi. Järven ympäri kiertää tie tai kärrypolku. == Muuta == Järven lasku-uoma on monin paikoin luonnonmukainen ja puron rinteet ovat tiheää metrsää. Osa näistä kohteista muodostavat luonnonsuojelualueita. == Lähteet == Luokka:Mahnalanselän lähialue Luokka:Hämeenkyrön järvet
Noora Antikainen

Noora Antikainen (s. 14. syyskuuta 1981 Orimattila) on suomalainen haulikkoampuja, joka kilpailee trap-ammunnassa. 169 senttimetriä pitkä ja 54 kilogrammaa painava Antikainen edustaa Orimattilan Seudun Urheiluampujia ja hänen valmentajanaan toimii Matti Nummela.http://issf- sports.org/athletes/athlete.ashx?personissfid=SHFINW1409198101 Antikainen saavutti hopeaa joukkuekilpailusta vuoden 2015 haulikkoammunnan MM- kilpailuista Lonatosta.http://www.ampumaurheiluliitto.fi/lajit/haulikko/?x77561=13461731 Henkilökohtaisessa MM-kilpailuissa hän on ollut parhaimmillaan kymmenes vuonna 2002 Lahdessa kaksoistrapissa. EM-kilpailuissa Antikainen on ollut parhaimmillaan kuudes vuonna 2003, niin ikään kaksoistrapissa. Vuonna 2004 hän voitti maailmancupin Sydneyn kaksoistraposakilpailun ja oli maailmancupin finaalissa Mariborissa kahdeksas. Antikainen kilpaili Pariisin kesäolympialaisissa 2024 trapissa ja sijoittui 30:nneksi eli viimeiseksi tuloksella 107. Hän epäonnistui jo ensimmäisellä 25 kiekon kierroksella osuttuaan vain 17 kiekkoon. Antikainen työskentelee ortopedisenä hoitajana Päijät-Hämeen keskussairaalan leikkausosastolla.http://www.ampumaurheiluliitto.fi/valmennus/urheilijaprofiileja/noora_antikainen2/ Hän on naimisissa ja hänellä on kaksi lasta. == Lähteet == Luokka:Suomalaiset ampujat Luokka:Vuonna 1981 syntyneet Luokka:Elävät henkilöt
Marika Salmi (ampumaurheilija)

Marika Salmi (s. 18. kesäkuuta 1988 Orimattila) on suomalainen haulikkoampuja, joka kilpailee trap-ammunnassa. Salmi edustaa Orimattilan Seudun Urheiluampujia ja hänen valmentajanaan toimivat Kari Kopra ja Erkki Inkiläinen.http://www.ampumaurheiluliitto.fi/valmennus/urheilijaprofiileja/marika- salmi/ Salmi saavutti joukkuehopeaa vuoden 2015 haulikkoammunnan MM- kilpailuista Lonatosta ja vuoden 2017 MM-kilpailuista Moskovasta.http://www.ampumaurheiluliitto.fi/lajit/haulikko/?x77561=13461731 Vuoden 2012 haulikkoammunnan EM-kilpailuista Larnakasta hän saavutti pronssia niin ikään joukkuekilpailusta. Haulikkoammunnan MM-kilpailuihin hän on osallistunut kolmesti.https://www.issf- sports.org/athletes/athlete.ashx?personissfid=SHFINW1806198801 Maailmancupissa Salmi on voittanut yhden osakilpailun. == Lähteet == Luokka:Suomalaiset ampujat Luokka:Vuonna 1988 syntyneet Luokka:Elävät henkilöt
Samelusjärvi

Samelusjärvi eli Satmelusjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen. == Maantietoa == Järven pituus on 450 metriä, leveys 200 metriä ja pinta-ala on 5,5 hehtaaria. Rantaviivan kokonaispituus on 1,2 kilometriä ja rannoille on rakennettu kaksi vapaa-ajan asuntoa. Järvellä on pyöreähkö muoto, mutta sen itäpäässä työntyy koilliseen suustaan kapea lahti. Lahden rannat ovat avosuota ja metsäisen järven eteläranta on soistunutta metsää. Lahteen laskee kolme ojaa, jotka tuovat vettä metsäalueelta ja valtatieltä 3. Järven länsipäässä sijaitsevasta luusuasta lähtee 1,7 kilometriä pitkä laskuoja. Se alittaa Mäensivun tilan peltomaat ja siihen yhtyy siellä Pikku Samelusjärven laskuoja. Lopuksi oja yhtyy itsekin Hanhijärven neljän kilometrin pituiseen laskuojaan, joka laskee Kallioistenselkään. Ainoa tie järvelle johtaa vapaa-ajan asunnoille. Se erkanee valtatieltä 3 puolivälissä Hämeenkyröä ja Sasin tienhaaraa. Valtatie 3 uudet tielinjaukset voivat vaikuttaa myös Samelusjärven ympäristöön. Järvelle kaavaillaan meluvalleja, jos tielinjaus kulkee riittävän lähellä sen rantaa. == Historiaa == Vanhassa 1840-luvun Hämeenkyrön pitäjänkartassa järven nimi kirjoitettiin Salminusjärvi. == Lähteet == Luokka:Mahnalanselän lähialue Luokka:Hämeenkyrön järvet
Konrad Westergren

Enoch Konrad Westergren (15. lokakuuta 1877 Turku – 2. maaliskuuta 1949 Helsinki) oli suomalainen lyseon lehtori ja sanakirjan tekijä.50 vuotta. Konrad Westergren, Helsingin Sanomat, 15.10.1927, nro 279, s. 8, Kansalliskirjaston digitaaliset aineistotLehtori Konrad Westergren 60-vuotias, Helsingin Sanomat, 15.10.1937, nro 278, s. 6, Kansalliskirjaston digitaaliset aineistot Westergrenin vanhemmat olivat merimies, kauppias, kenkätehtailija Enoch Westergren (s. 1853) ja Ida Lovisa Lindgren (s. 1853). Hän pääsi ylioppilaaksi 1898 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1905 ja maisteriksi 1907.Geni.com : Enok Westergren Westergren oli aluksi opettajana Hämeenlinnassa, Turussa ja Jyväskylässä. Hän oli Suomalaisessa normaalilyseossa vuodesta 1907 lähtien ensin tuntiopettajana ja ylimääräisenä lehtorina ja sittemmin suomen ja latinan kielen nuorempana lehtorina 1918–1947. Hän toimi myös koulun kirjaston hoitajana vuodesta 1921 alkaen.Norssin historia : Westergrenin valtakunta Lisäksi Westergren oli mukana äidinkielen opettajien yhdistystoiminnassa ja vuonna 1921 hän perusti Helsinkiin kouluasiaintoimiston, jota opettajat käyttivät. Westergren oli naimisissa 1912–1947 Sigrid Tujulinin (k. 1947) kanssa. == Teoksia == * Sanakirja Cornelius Nepoksen elämäkertoihin. Yrjö Weilin, Helsinki 1908, 2. painos WSOY 1931, 3. painos 1947 * Vox Romana : Pars prima : Cornelius Nepos, Caesar : sanasto ja selitykset ; toimittanut ja selitykset laatinut Päivö Oksala ja Veikko Väänänen ; sanasto Caesar: Konrad Westergren ; Nepos: Tauno Kilpiäinen. Gummerus 1948, 8. painos 1967 == Lähteet == Luokka:Suomalaiset opettajat Luokka:Vuonna 1877 syntyneet Luokka:Vuonna 1949 kuolleet
Honeymoon (Lana Del Reyn albumi)

Honeymoon on yhdysvaltalaisen laulaja-lauluntekijä Lana Del Reyn neljäs studioalbumi, joka julkaistiin 18. syyskuuta 2015 levy-yhtiö UMG Recordingsin kautta. Honeymoonia ovat olleet tuottamassa Del Rey sekä hänen pitkäaikaiset yhteistyökumppaninsa Rick Nowels ja Kieron Menzies. Musiikillisesti albumi palaa Born to Die ja Paradise -albumien kamaripop-tuotantoon, Ultraviolencen kitara- ja rock-painotteisen soundin jälkeen. Albumi nousi Billboard 200 -listan toiselle sijalle ja myi 116 000 kappaletta ensimmäisen viikon aikana. Suomessa albumi debytoi Suomen virallisen listan sijalla 12. Se pysyi listalla yhteensä 5 viikkoa. Albumia edelsivät singlet "High by the Beach" ja "Music to Watch Boys To". == Taustaa == Del Rey kertoi kesäkuussa 2024 Ultraviolence albumin julkaisun jälkeen työskentelevänsä jo uuden materiaalin parissa. Hän kertoi työstävänsä ideaa "Music To Watch Boys To" nimisestä albumista. Albumin viralliseksi nimeksi kuitenkin julkaistiin Honeymoon tammikuussa 2015. Del Rey kertoi albumin etenemisestä samassa kuussa Billboardille: "Se on hyvin erilainen kuin viimeisin albumini ja samanlainen kuin kaksi ensimmäistä Born to Die ja Paradise. Viimeisimmän albumini sain valmiiksi maaliskuussa ja se julkaistiin kesäkuussa. Sain tämän jälkeen jatko-idean. Siitä on tulossa jotain, josta todella pidän. Nautin vajoamisesta noiriimpaan fiilikseen tämän albumin kanssa. Se on ollut kivaa." Albumin ensimmäinen single "High by the Beach" julkaistiin 10. elokuuta, sitä seurasi "Music to Watch Boys To" 11. syyskuuta 2015. Albumilta julkaistiin myös kaksi promotionaalista singleä "Terrence Loves You" 21. elokuuta ja "Honeymoon" 7. syyskuuta 2015. Albumi julkaistiin 18. syyskuuta 2015. == Kappaleet == Kaikki kappaleet säv. ja san. Lana Del Rey ja Rick Nowels, ellei toisin mainita. # # # # # # # # # # # # # # == Arvostelut == * Metacritic: 80/100Metacritic * Allmusic: Allmusic review * The Independent: The Independent * USA Today: USA Today == Lähteet == == Aiheesta muualla == *Honeymoon Discogs.comissa Luokka:Vuoden 2015 albumit Luokka:Lana Del Reyn albumit
Patrick McNally (jääkiekkoilija)

Patrick McNally (s. 4. joulukuuta 1991) on yhdysvaltalainen jääkiekkoilija, joka pelaa San Jose Sharksin organisaatiossa. Hän on Vancouver Canucksin neljännen kierroksen varaus vuoden 2010 varaustilaisuudesta. == Ura == McNally siirtyi Milton -akatemiaan juniorina ja pian hänestä tuli hyökkäävimmistä yliopistokiekkoilijoista. McNally nimettiin joukkueen varakapteeniksi kaudella 2010–2011. McNally varattiin USHL-joukkue Indiana Iceen vuoden 2010 varautilaisuudessa, mutta hän päätti kuitenkin pelata Milton -akatemiassa kauden loppuun asti. Hänet varattiin neljännellä kierroksella Vancouver Canucksiin. Hän oli Vancouverin ensimmäinen varaus numerolla 115. Viimeisenä vuotenaan Miltonissa McNally johdatti joukkueen 26-3-1 -tilastolla NEPSACin mestaruuteen. McNally valittiin joukkueen parhaaksi pelaajaksi toisena vuotena peräkkäin. McNally oli NEPSACin puolustajien pistepörssin voittaja 51 pisteellään.. McNally siirtyi pelaamaan Harvardin yliopistoon syksyllä 2010. Hän oli finalisti kilpailussa ECACin vuoden tulokkaan palkinnosta. Viimeisenä vuotenaan Crimsonissa kaudella 2014–2015 McNally pelasi 21 piste per peli -tahdilla, kunnes joutui polvivamman vuoksi loppukaudeksi sivuun. Vancouver kauppasi McNallyn NHL-oikeudet San Jose Sharksiin vuoden 2015 varaustilaisuuden yhteydessä. 2\. heinäkuuta 2015 McNally teki kahden vuoden tulokassopimuksen San Josen kanssa. == Lähteet == Luokka:Yhdysvaltalaiset jääkiekkoilijat Luokka:Vancouver Canucksin varaamat pelaajat Luokka:Vuonna 1991 syntyneet Luokka:Elävät henkilöt
Gunnar Lindström

Nils Gunnar Lindström (11. helmikuuta 1896 – 6. lokakuuta 1951) oli ruotsalainen keihäänheittäjä. Hän saavutti olympiahopeaa Pariisissa 1924 tuloksella 60,92 m. Antwerpenin olympialaisissa 1920 hän sijoittui kuudenneksi ja Amsterdamin olympialaisissa 1928 hän jäi karsintaan. Hän heitti vuonna 1924 maailmanennätyksen 66,62 m. Hänen ennätyksensä oli vuonna 1928 heitetty 67,77 m. Hänen veljensä Elof Lindström osallistui myös keihäänheitossa Antwerpenin olympialaisiin 1920. == Lähteet == * === Viitteet === Luokka:Ruotsalaiset keihäänheittäjät Luokka:Ruotsalaiset olympiamitalistit Luokka:Vuonna 1896 syntyneet Luokka:Vuonna 1951 kuolleet
Argentan

Argentan on kunta Pohjois-Ranskassa Ornen departementissa Ala-Normandian alueella. Kaupungin nähtävyyksiä ovat sen keskiaikaisesta linnoituksesta vielä jäljellä olevat Margueriten torni sekä osa linnoituksen puolustusmuurista. Kaupungissa oleva Argentanin linna on ollut aikoinaan herttuoiden asuinpaikka.Tour de France 2015 ==Tunnettuja kaupunkilaisia== Fernand Léger, taidemaalari Tiedosto:Argentan_-_Tour_Marguerite.JPG|Margueriten torni Tiedosto:Argentan_-_Donjon.JPG|Jäänteitä keskiaikaisesta linnoituksesta ==Aiheesta muualla== ==Lähteet== Luokka:Ornen kunnat
Unkarintammi

Unkarintammi (Quercus frainetto) on tammilaji (Quercus). Se on kesävihanta puu, joka kasvaa luonnonvaraisena Kaakkois-Euroopassa ja Lähi-idässä. ==Ulkonäkö== thumb|vasen|Lehtiä ja terhoja. Unkarintammi kasvaa 25–30 metriä korkeaksi. Sen latvus on pyöreähkö. Runko voi kasvaa läpimitaltaan kaksimetriseksi. Lehdet ovat 10–25 senttimetriä pitkiä ja 8–15 leveitä ja muodoltaan soikeahkon pitkänpyöreitä ja pariliuskaisia. Syvän loven erottamia pyöristyneitä liuskoja on 7–10 lehden kummallakin puolella. Karvainen lehtiruoti on 2–12-millimetrinen. Hedekukat kasvavat 5–8 senttimetriä pitkissä riippuvissa norkoissa. Kukinta tapahtuu kesäkuussa. Hedelmä on tammenterho. Se on noin kaksi senttimetriä pitkä ja noin kolmasosaksi tai puoliksi kehdon ympäröimä. Terhot kypsyvät ensimmäisenä vuonnaan. ==Levinneisyys== Unkarintammi kasvaa Euroopassa ja Lähi-idässä Italian eteläosissa, Unkarissa, Balkanilla ja Turkissa Mustanmeren eteläpuolella. Se viihtyy monenlaisilla mailla. ==Lähteet== Luokka:Tammet
Carrouges

Carrouges on kunta Pohjois-Ranskassa Ornen departementissa Ala-Normandian alueella. Kaupungin nähtävyyksiä on 1300-luvulta peräisin oleva linna Château de Carrouges. Kunta on Normandie-Mainen –luonnonpuiston keskuspaikka (Parc naturel régional Normandie-Maine).Tour de France 2015 ==Aiheesta muualla== ==Lähteet== Luokka:Ornen kunnat
Scott Walker (poliitikko)

Scott Walker on yhdysvaltalainen poliitikko. Hän kuuluu republikaaniseen puolueeseen ja on toiminut Wisconsinin kuvernöörinä vuodesta 2011 lähtien. Hän pyrki republikaanien ehdokkaaksi vuoden 2016 presidentinvaaleissa. == Lähteet == == Aiheesta muualla == Luokka:Wisconsinin kuvernöörit Luokka:Yhdysvaltalaiset republikaanipoliitikot Luokka:Elävät henkilöt
Turkintammi

Turkintammi (Quercus cerris) on tammilaji (Quercus). Se on kesävihanta puu, joka kasvaa luonnonvaraisena Etelä-Euroopassa ja Lähi-idässä. == Ulkonäkö == Turkintammi kasvaa yleensä 20–30 metriä korkeaksi, joskus korkeammaksikin. Sen latvus on nuorena kartiomainen ja vanhemmiten leveä. Runko kasvaa läpimitaltaan noin kaksimetriseksi. Lehdet ovat 5–12 senttimetriä pitkiä ja 3–5 senttimetriä leveitä. Ne ovat pariliuskaisia. Syvän loven erottamia tylppiä liuskoja on 5–9 paria. Lehtiruoti on 5–20 millimetriä pitkä. Hedekukinnot ovat 5–6 senttimetriä pitkiä riippuvia norkkoja. Norkot ovat aluksi kirkkaanpunaisia ja muuttuvat myöhemmin keltaruskeiksi. Kukinta tapahtuu kesäkuussa. Hedelmä on tammenterho. Se kasvaa enimmillään noin kolme senttimetriä pitkäksi. Terho on kärjestään terävä ja noin kaksi kolmasosaa kehdon ympäröimä. Terhon kehto on paksujen sukasmaisten suomujen peittämä. Terhot kypsyvät toisena vuonnaan. == Levinneisyys == Turkintammi kasvaa laajalla alueella Etelä- ja Kaakkois-Euroopassa ja Lähi-idässä 50 metristä 2 200 metrin korkeuteen vuoristoissa. Se sietää hyvin karua, alkalista maata. == Lähteet == == Aiheesta muualla == *United States Department of Agriculture (USDA): Quercus cerris Luokka:Tammet
Sinikka Tirkkonen

Sinikka Tirkkonen (13. helmikuuta 1954 Leppävirta – 11. maaliskuuta 2021) oli suomalainen Varkaudessa asunut opettaja ja kirjailija. Tirkkosen vanhemmat olivat maanviljelijä Kauko Tirkkonen ja Eeva Siikanen. Hän pääsi ylioppilaaksi Leppävirran lukiosta ja valmistui humanististen tieteiden kandidaatiksi Jyväskylän yliopistosta 1979, opinto-ohjaajaksi 1981 ja äidinkielen opettajaksi 1984. Tirkkonen työskenteli muun muassa mielisairaanhoitajana, kirjastonhoitajana ja opettajana ennen kuin ryhtyi vapaaksi kirjailijaksi.Kirjasampo.fi : Sinikka Tirkkonen == Teoksia == * Halla : proosaa. Otava 1985 * Luvaton elämä : novelleja. Otava 1987 * Miten peiliin kirjoitetaan : runoja. Otava 2003 * Unohdus : runoja. ntamo, Helsinki 2008 * Kaunis ehto : runoja. ntamo, Helsinki 2010 * Pimeän halki, valon halki : runoja. ntamo, Helsinki 2013 == Palkinnot == * Runeberg-palkinto 1988 * Kirjallisuuden valtionpalkinto 1988 * Otavan tunnustuspalkinto 1988 * Pohjois- Savon taidepalkinto 2004 Otavan kirjailijat : Sinikka Tirkkonen == Lähteet == Luokka:Suomalaiset kirjailijat Luokka:Suomalaiset runoilijat Luokka:Suomalaiset opettajat Luokka:Vuonna 1954 syntyneet Luokka:Vuonna 2021 kuolleet
Matias Lipasti

Matias Lipasti (s. 11. tammikuuta 1997 Ilmajoki) on suomalainen kreikkalais- roomalaisen tyylin painija. Lipasti edustaa Ilmajoen Kisailijoita ja häntä valmentaa Seppo Yli-Hannuksela. Lipasti voitti heinäkuussa 2014 alle 17-vuotiaiden MM-kultaa Slovakiasta 63-kiloisten sarjasta. Hän voitti finaalissa kirgisialaisen Luka Orlovin pistein 3–2. Aikuisten arvokilpailuissa hän on ollut mukana vuodesta 2018 sijoittuen parhaimmillaan 12:nneksi 72 kg:n painoluokassa MM-kilpailuissa 2022. Hän voitti 77 kg:n sarjan Pohjoismaiden- mestaruuden 2018. Lipasti on saavuttanut SM-kilpailuissa 66 kg:n painoluokassa kultaa 2015 ja pronssia 2014, 71-kiloisissa kultaa 2017, 72-kiloisissa kultaa 2022 sekä 77 kg:n sarjassa kultaa 2018 ja 2019, hopeaa 2021 ja pronssia 2020. == Lähteet == Luokka:Suomalaiset kreikkalais-roomalaisen tyylin painijat Luokka:Vuonna 1997 syntyneet Luokka:Elävät henkilöt
Park Joo-ho

Park Joo-ho (, s. 16. tammikuuta 1987 Soul) on eteläkorealainen jalkapalloilija. Vasenjalkainen Park oli pelipaikaltaan vasen laitapuolustaja. == Ura == === Seurajoukkueura === Park aloitti uransa Japanin kakkostason Mito HollyHockissa, jota hän edusti vuonna 2008. Seuraavana vuonna hän pelasi 19 ottelua J. Leaguen Kashima Antlersissa voittaen sarjan mestaruuden. Vuodet 2010–2011 Park palloili saman sarjan Júbilo Iwatassa saavuttaen liigacupin voiton vuonna 2010. Heinäkuussa 2011 Park siirtyi Sveitsin Raiffeisen Super Leaguen FC Baseliin. Hän pelasi seurassa kahden kauden aikana 47 ottelua viimeistellen yhden maalin ja debytoiden Eurooppa-liigassa. Sveitsin mestaruuden hän voitti molemmilla kausilla ja Sveitsin cupin kaudella 2011–2012. Heinäkuussa 2013 Park siirtyi Saksan Bundesliigan 1. FSV Mainz 05:een. Bundesliigadebyytti tapahtui elokuussa VfB Stuttgartia. Mainz-uran ainoa maali syntyi helmikuussa 2014 SC Freiburgin verkkoon. Yhteensä Park pelasi Mainzissa 44 ottelua. Elokuussa 2015 Park siirtyi toiseen bundesliigaseuraan, Borussia Dortmundiin. Hän ratkaisi heti avausottelussaan, Eurooppa-liigan ottelussa Kuban Krasnodaria vastaan, voiton uudelle seuralleen. === Maajoukkueura === Park toimi Etelä-Korean alle 20-vuotiaiden maajoukkueen kapteenina ikäluokan MM-kilpailuissa 2007 pelaten kahdessa ottelussa.http://www.fifa.com/fifa-tournaments/players-coaches/people=268411/ Etelä-Korean jalkapallomaajoukkueessa Park debytoi tammikuussa 2010 ystävyysottelussa Suomea vastaan. Hän kuului maajoukkueeseen vuoden 2014 MM- kilpailuissa pelaamatta otteluakaan. Saman vuoden Aasian kisoista Park oli voittamassa kultaa. Hän oli mukana myös vuoden 2015 Aasian- mestaruuskilpailuissa saavuttamassa hopeaa. == Saavutukset == === Seurajoukkuetasolla === Kashima Antlers * J. League: 2009 Júbilo Iwata * J. League Cup: 2010 FC Basel * Raiffeisen Super League: 2011-2012, 2012-2013 * Sveitsin cup: 2011-2012 === Maajoukkuetasolla === Etelä-Korea * Aasian- mestaruuskilpailut: hopeaa (2015) * Aasian kisat: kultaa (2014) == Lähteet == Luokka:Eteläkorealaiset jalkapalloilijat Luokka:Vuonna 1987 syntyneet Luokka:Elävät henkilöt